Abrakadabra

Abrakadabra – burtažodis, senovėje naudotas kaip užkeikimas prieš uždegimus ir karštligę. Šiuo metu populiarus tarp magų – artistų. Pirmąkart paminėtas II a. Sereno Samoniečio knygoje Liber Medicinalis (dar vadinamoje De Medicina Praecepta Saluberrima). Serenas Samonietis buvo imperatoriaus Karakalos gydytojas; 52 skyriuje jis nurodo, kad kenčiantieji nuo maliarijos turėtų nešioti trikampio formos amuletą su įrašytu burtažodžiu:Bartleby 

A B R A C A D A B R A
A B R A C A D A B R
A B R A C A D A B
A B R A C A D A
A B R A C A D
A B R A C A
A B R A C
A B R A
A B R
A B
A

Sereno Samoniečio teigimu, šio amuleto galia įveikianti mirtinas ligas. Sereno Samoniečio mokymais sekė ir kiti Romos imperatoriai, tarp jų – Gera ir Severas Aleksandras, gali būti, kad jie naudojo ir šį užkalbėjimą.

Kaip maginę formulę, šį burtažodį naudojo gnostikai bazilidai, taip tikėdamiesi sulaukti palankių dvasių pagalbos ištikus ligai ir nelaimei. Burtažodis aptinkamas ant Abrakso akmenų, naudotų kaip amuletai. Paskui šis žodis paplito plačiau, jį naudoti ėmė ne tik gnostikai. Chisholm, Hugh, ed. (1911). "Abracadabra" . Encyclopædia Britannica (11th ed.). Cambridge University Press. 

Puritonų dvasininkas Increase Mather teigė šį žodį neturint jokios galios. Tokios nuomonės laikėsi ir Daniel Defoe, rašęs apie londoniečius, kurie, šiuo žodžiu žymėdami duris, bandė apsisaugoti nuo ligos per Didįjį Londono marą.Daniel Defoe. A Journal of the Plague Year. London, Dent, 1911 (1722)

 Išnašos 

Kategorija:Magija